spenskos | soutenpeper's Blog
Category Archives: spenskos	Oktober 16, 2010	babylonstoren en sout
By niël stemmet	gisteraand was ek ‘n gas op ‘n soutenpeper plaas. ‘n plaas wat so elegant tog diskreet, met soveel eenvoud en styl bymekaar gesit is, dat ek telkens in gesprek oor my woorde gestruikel het.
‘n tien akker tuin is aangele in soveel visuele- en smaakstyl dat jy voel of jy die eregas is in die kompanjiestuin van jan van riebeeck homself.
jy stap in perskespitpaadjies en waar jy kyk staan groente, mooi netjies in blokke geplant, met roosmaryn as heinings. sien spinasie, radyse, artistjokke, rape, groenertjies, eiervrug, knoffel, koejawels, kumkwarte, patats, pampoen, lemoenbome, vye, suurlemoen, lemmetjie, okkerneute, en die soetse grootste aarbeie onder teen die stroom.
lanings van rose, clivias, afrikaners en ‘n tuin vol kruie en geurmalvas
en die kos
jy eet die kos van die tuin, hope jong beet aan hul stingels, patats gebak in die skil met botter, gebraaide eiervrug, growwe koolblare gevul met rys en vleis, filet van bees gegeur met sout en peper, soetbitter sjokolade truffels, koejawels op sosatiesstokkies, gekerfte plaasbiltong, dun repe ham onder heel hamme wat hang uit die dak, ‘n legio van buite-oond-bak-brood, kumkwarte in suikerstroop, tuisgemaakte plaaskase – ‘n oesfees van kos
by die groente was bakke vars knoffelmayonaise, geroosterde sesamesaad, geroosterde , brazil en okkerneute en bakke met gegeurde sout
die restaurant se naam is babel en jy kan aansit vanaf 15 november , by ‘n eenvoudtafel van aardkos uit die grond van babylonstoren 021 863 1804 – elmien
met die proe vat die geursoute en ter ere aan die eienaars van die plaas – plaas ek vandag sout van die aarde resepte
ons vergeet soveel keer dat ons, ons daaglikse sout met ‘n bietjie kombuistower in ‘n soutsmaak sensasie kan stuur wat elke koop-winkelrak-sout laf sal laat proe
1/2 k growwe seesout of maldon
2 t vars roosmaryn
gooi die roosmarynblare in jou vysel, maak fyn met jou stamper, gooi die sout by en roer goed deur, los op ‘n warm plek tot die sout al die vog van die roosmaryn gedrink het. bere in ‘n skroeftopbottel, gooi oor sontamaties, sag gekookte eiers, braaihoender en roosterbrood
suurlemoen- en of lemoensout
1/2 k seesout of maldon – beste
2 e fyn gerasperde groen gedeelte van lemmetjies en of lemoen
meng al die bestandele saam , laat staan ‘n ‘n warm plek vir 30 minute. gooi in skroefbottel. gooi op vars geroosterde vis, of op gebakte of gekookte aartappels en als anders wat jou tong begeer
3 e gedroogte laventel
breek die laventel in stukkie met jou vysel, meng met die sout en vryf beesvleis, hoender en groente met die laventelsout voor jy dit rooster
gooi peperkorrels : wit, swart en gekleurdes in ‘n baie warm pan, rooster om die geur te ontwikkel , roer die heel tyd. gooi in vysel en stamp fyn , meng met jou vloksout – geniet
2 Kommentaar	| posted in kuier-gesels, spenskos	Oktober 11, 2010	skoonma se outydse mosterd
By niël stemmet	kyk daar is min goed so lekker as mosterd saam met vleis , veral as dit vark en skaapvleis is.
die oumense het alles effe soet gemaak, ek weet nie of dit ‘n suid afrikaanse gewoonte is nie, maar ewenwel dit is en bly ‘n lekker gewoonte
hier volg ‘n outydse mosterd resep. in plaas van dat jy nou ten duurste mosterd uit ‘n bottel in ‘n winkel gaan koop – kan jy jou eie maak en sommer die ou dae ook verlang
8 t mosterdpoeier
4 e druifasyn
16 t suiker
4 e kookwater
4 groot eiergele – ordentlik geklits
klits alles goedsaam. gooi in dubbelkastrol. roer aanhoudend tot die mosterd dik en gaar is. haal van die stoof en roer 1 e koue botter by.
plaas in ‘n mooi skoonglasbottel en bere in die yskas. geniet saam met vleis op jou daaglikse brood.
onthou jy growwe bruinbrood, met plaasbotter, skywe koue boudvleis, tamatie, uie en dan bo-op sout, witpeper en sommer ‘n ordentlik veeg mosterd ?
2 Kommentaar	| posted in broodjies, spenskos	September 20, 2010	outydse aanmaak mosterd
By niël stemmet	8 t droe mosterdpoeier
4 e asyn
4 groot eiergele – goed geklits
klits alles goed saam, gooi in dubbelkastrol
roer aanhoudend tot dik en gaar
haal van die stoof en roer 2 e room of 1 e botter by
heerlik met kouevleis veral krismisvark
Lewer kommentaar	| posted in spenskos	September 20, 2010	outydse sousboontjies
By niël stemmet	1 koppie suikerbone
was die bone en laat staan oornag in water. dreineer en kook in vars water tot amper sag, voeg dan die res van die bestandele by. laat die bone saggies prut terwyl jy kort kort roer
ek onthou die by vleis soos skaapboud en gebraaide tjops
Lewer kommentaar	| posted in groente en bykosse, spenskos	September 20, 2010	westley se groenbone
By niël stemmet	maak groenbone skoon, sny is stukkies
– meet af so 1 kg
voeg by 500g gekapte uie en 500g aartappelblokkies – kook op die stoof in swartpot saam met bietjie water , witpeper en sout
as groente gaar is geur met knippie neutmuskaat , vars suurlemoensap en botter
jy kan ook n stuk skaaprib saamkook
heerlikste saam met vleissous
2 Kommentaar	| posted in groente en bykosse, spenskos	Email Subscription